Diari Oficial de la Generalitat Valenciana


Sumari del DOGV 9191, del 08-10-2021 (2021/9614)

Notificació de la sentència dictada en la peça incident concursal resolució de contracte per incompliment número 1294/2019.
---------------------------------------------------------------------------------------------------------------------------

### Dades del document

Número de DOGV
:   9191

Data del DOGV
:   08-10-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/9614


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en la peça incident concursal resolució de contracte per incompliment número 1294/2019. [2021/9614]  
N.I.G.: 46049-16-6-7851-5296046.  
Procediment: peça incident concursal resolució contracte per incompliment (art. 62 LC) [A62] número 1294/2019 € F4.   
Demandant: Administració Concursal C. 467/16.  
Demandada: Ángeles Gabarde Valero.  
 María José Roig Sapiña, lletrada de l'Administració de justícia del Jutjat Mercantil número 2 de València, faig saber que en aquest jutjat a càrrec meu se segueixen les actuacions de peça incident concursal resolució contracte per incompliment (art. 62 LC) [A62] número 1294/2019 a instàncies d'Administració Concursal C. 467/16, contra Ángeles Gabarde Valero, en el qual, mitjançant la resolució del dia de hui, ordene, com ho efectue, notificar la sentència dictada en les actuacions indicades a la demandada en parador ignorat, Ángeles Gabarde Valero.  
La sentència té l'encapçalament i la part dispositiva que, literalment, són com segueix:  
Sentència número 211/20  
Magistrat jutge que la dicta: Jacinto Taléns Seguí.  
Lloc: València  
Data: 21 de juliol de 2020.  
Part demandant: Administració Concursal C. 467/16.  
Advocat: José Joaquín Mir Plana.  
Part demandada: Ángeles Gabarde Valero.  
Objecte del judici: resolució contractual.  
«Dispositiva  
Ordene estimar la demanda interposada per l'Administració Concursal i, en conseqüència, declare la resolució del contracte de compravenda subscrit entre la concursada i la codemandada Ángeles Gabarde Valero de 24 de novembre de 2007.  
Porteu l'original d'aquesta resolució al llibre de sentències definitives i expediu-ne una testimoniança en les actuacions.  
Se li fa saber que, d'acord amb la Llei orgànica 15/1999, de 13 de desembre, de protecció de dades de caràcter personal i altra legislació vigent en la matèria, les dades que contenen aquesta comunicació i la documentació adjunta són confidencials, per la qual cosa en queda prohibida la transmissió o comunicació pública per qualsevol mitjà o procediment; aquestes han de ser tractades exclusivament per a les finalitats pròpies de l'Administració de justícia.  
Mode d'impugnació: mitjançant un recurs d'apel·lació per a l'Audiència Provincial de València (art. 455 LECn). El recurs s'ha d'interposar per mitjà d'un escrit que s'ha de presentar en aquest jutjat, dins del termini de 20 dies hàbils comptador a partir de l'endemà de la notificació; aquest s'ha de limitar a esmentar la resolució apel·lada i a manifestar la voluntat de recórrer contra la sentència, amb la indicació dels pronunciaments que impugna (art. 458 LECn). De conformitat amb la disposició addicional 15a de l'LOPJ, perquè siga admés a tràmit el recurs d'apel·lació contra aquesta resolució, ha de constituir-se un depòsit de 50 euros, que serà retornat només en el cas que el recurs siga estimat. Cal constituir el depòsit ingressant la quantitat esmentada en el banc Banesto, en el compte corresponent a aquest expedient i amb la indicació, en el camp ?concepte?, del codi ?02 civil-apel·lació- i la data de la resolució contra la qual es recorre amb el format DD/MM/AAAA. En el cas d'efectuar l'ingrés mitjançant una transferència bancària, després de completar el codi de compte corrent (CCC, 20 dígits), s'ha d'indicar, en el camp ?concepte?, el número de compte, el codi i la data de la manera que s'ha exposat anteriorment.  
Aquesta és la meua sentència, que pronuncie, mane i signe.»  
  
I, perquè valga de notificació de la sentència al demandat en parador ignorat, expedisc aquest edicte, de conformitat amb el que disposa l'article 497.2 de la LEC.  
  
 València, 11 de setembre de 2020.- La lletrada de l'Administració de justícia: María José Roig Sapiña.